Pikelių herbas

Pikelių herbas – pagrindinis Pikelių miestelio (Mažeikių rajono savivaldybė) heraldinis atributas.

 Aprašas 

Mėlyname lauke pavaizduotos dvi suremtos auksinės gegnės su kryžiumi viršuje, ant dvigegnio pusių – po sidabrinį vienas į kitą atgręžta balandį.

 Simbolika 

Kuriant Pikelių herbą, norėta atspindėti medinio baroko išskirtinę Pikelių bažnyčią. Pikeliams puikiai tiko barokinė garbingoji antrojo pogrupio figūra – gegnė, primenanti stogą, ir lotyniškas kryžius, kuris įprasmina Lietuvos bažnyčią išsiskiriančia puošniu barokiniu interjeru. Du balandžiai atspindi „gerąją žinią“, bendruomeniškumą, kartu siejasi su Pikelių daugiskaitiniu pavadinimu. Simbolikoje balandžiai atspindi draugiškumą, taiką, meilę, gausėjimą. Pasirinkta mėlyna herbo spalva simbolizuoja dieviškąją išmintį, ištikimybę, pastovumą, sąžiningumą.Pikelių herbas. Pikeliai.lt (tikrinta 2021-09-02).

 Istorija 

2019 m. sausio 14 d. herbą dekretu Nr. 1K-1518 patvirtino prezidentė Dalia Grybauskaitė.LR Prezidento dekretas Nr. 1K-1518 Etalono autorius – Arvydas Každailis.Neringa Švelnienė. Nuo šiol ir Pikeliai turės savo vėliavą ir herbą. 2019-01-24, Santarve.lt (tikrinta 2021-09-02).

 Šaltiniai 

Kategorija:Pikeliai
Kategorija:Mažeikių rajono savivaldybės gyvenviečių herbai
Kategorija:2019 m. patvirtinti Lietuvos gyvenviečių herbai
Kategorija:Lietuvos miestelių herbai